La Llei orgànica 8/1985, de 3 de juliol, reguladora del dret a l'educació, garanteix la llibertat d'associació dels pares d'alumnes de centres docents i també la possibilitat de promoure federacions i confederacions d'associacions amb el procediment que estableix la legislació vigent.
El Departament d'Ensenyament, dins el reconeixement de les activitats que duen a terme les federacions i confederacions d'associacions de pares d'alumnes en l'àmbit territorial de Catalunya, creu oportú fomentar aquests tipus d'actuacions mitjançant l'atorgament dels ajuts que permetin les disponibilitats pressupostàries.
De conformitat amb el que estableix l'article 90 del Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya, modificat per l'article 28 de la Llei 25/1998, de 31 de desembre, de mesures administratives, fiscals i d'adaptació a l'euro;
En ús de les facultats que atribueixen l'article 12 de la Llei 13/1989, de 14 de desembre, d'organització, procediment i règim jurídic de l'administració de la Generalitat de Catalunya, i l'article 93 del Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya, modificat per l'article 28 de la Llei 25/1998, de 31 de desembre, de mesures administratives, fiscals i d'adaptació a l'euro;
A proposta de la Direcció General d'Ordenació Educativa,
Convocar concurs públic per a l'atorgament de subvencions a federacions i confederacions d'associacions de pares d'alumnes de centres docents no universitaris de Catalunya que estiguin legalment constituïdes.
Aprovar les bases que han de regir la convocatòria de concurs públic, que es publiquen a l'annex d'aquesta Ordre.
Les subvencions, per un import total màxim de 23.400.000 pessetes (140.636,83 euros) es faran efectives amb càrrec al crèdit 06.02.480.03/9 del pressupost per al 1999, prorrogat per a l'any 2000, d'acord amb el Decret 369/1999, de 27 de desembre, de pròrroga dels pressupostos de la Generalitat de Catalunya.
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, o qualsevol altre recurs que considerin convenient per a la defensa dels seus interessos.
Barcelona, 24 de febrer de 2000
—1 Són objecte de subvenció les despeses que durant l'any 2000 siguin ocasionades per la realització d'activitats o pel funcionament de les federacions i confederacions d'associacions de pares d'alumnes de centres docents no universitaris.
—2 Les sol·licituds s'adreçaran al director general d'Ordenació Educativa i es presentaran al Departament d'Ensenyament (Via Augusta, 202, 08021 Barcelona), ja sigui directament o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992).
Les sol·licituds que es lliurin a les oficines de correus es presentaran en sobre obert per tal que la sol·licitud sigui datada i segellada pel funcionari de correus abans de ser certificada.
—3 El termini de presentació de les sol·licituds serà d'un mes comptat a partir l'endemà de la data de publicació d'aquesta Ordre al Diari Oficial de la Generalitat de Catalunya.
—4 Els beneficiaris hauran d'acreditar, com a requisit, que l'entitat està legalment constituïda, mitjançant el certificat del Registre d'associacions segons el qual hi consta inscrita.
—5 La sol·licitud haurà de contenir les dades següents:
Signatura de la persona que té la representació de l'entitat amb indicació del seu càrrec.
Referència a l'Ordre de convocatòria a l'empara de la qual se sol·licita la subvenció.
A aquesta sol·licitud caldrà adjuntar la documentació següent:
a) Nombre d'entitats que integren la federació o la confederació, amb indicació del nombre de persones que hi estan associades.
b) Pressupost detallat d'ingressos i despeses de l'entitat per al 2000.
c) Declaració jurada on es faci constar que no s'ha percebut cap més subvenció destinada a les activitats per a les quals se sol·licita l'ajut.
Cas contrari, cal detallar les altres fonts de finançament de l'activitat.
d) Si l'import de la subvenció sol·licitada és superior a 1.000.000 de pessetes cal que el beneficiari aporti certificats acreditatius d'estar al corrent de les seves obligacions tributàries, tant estatals com autonòmiques i de la Seguretat Social, i declaració expressa de no tenir contret cap deute per cap concepte amb l'Administració de la Generalitat i les seves entitats autònomes.
e) En el supòsit que es demani una subvenció per a la realització d'activitats, descripció de les activitats per a les quals se sol·licita la subvenció.
Atès que la subvenció es concedirà per a la realització d'activitats concretes, cal que per a cadascuna de les activitats per a les quals se sol·licita l'ajut s'especifiqui el següent:
No es podran imputar costos propis per a la realització d'activitats.
En el cas de sol·licitar ajut per a més d'una activitat, indicar l'ordre de prioritat.
f) En el supòsit que se sol·liciti subvenció per a despeses de funcionament, caldrà detallar els costos propis per als quals se sol·licita l'ajut:
Mà d'obra (sous, Seguretat Social, etc.).
L'import de la subvenció estarà condicionat a les disponibilitats pressupostàries, i es tindrà en compte la priorització indicada en la sol·licitud, pel que fa a les activitats o al funcionament.
—6 Per a la concessió de les subvencions es valoraran els aspectes següents:
Les actuacions que l'entitat realitzi tant a favor de la formació dels pares d'alumnes com del foment de l'esperit associatiu.
Les activitats adreçades a estimular la participació dels pares en els òrgans de govern dels centres.
L'organització d'activitats de formació i d'informació a les associacions de pares d'alumnes.
La realització d'activitats arreu de Catalunya i en especial en sectors geogràfics i de població amb escasses possibilitats d'accedir-hi habitualment.
La infraestructura d'organització i serveis de l'entitat.
—7 Es delega en el director general d'Ordenació Educativa la competència per resoldre aquesta convocatòria i l'autorització de la despesa corresponent, un cop vista la proposta de la comissió avaluadora, que estarà integrada per:
El subdirector general d'Ordenació Curricular, que en serà el president.
La responsable de Gestió Econòmica de Programes Educatius.
Un tècnic de la Direcció General d'Ordenació Educativa.
La cap de la Secció de Coordinació de Programes Educatius, que actuarà de secretària.
En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos des de la presentació de les sol·licituds.
—8 Justificació de les subvencions
8.1 Les subvencions atorgades seran notificades a les entitats beneficiàries, les quals hauran d'acreditar, davant la Direcció General d'Ordenació Educativa, abans del 30 de setembre de 2000, que s'ha realitzat l'activitat i que s'han complert els requisits que determina la resolució de concessió i que l'import de la subvenció s'ha destinat a l'activitat per a la qual s'ha concedit.
Contra la Resolució de notificació, que exhaureix la via administrativa, les persones interessades podran interposar recurs contenciós administratiu, davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la recepció de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la seva notificació, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, o qualsevol altre recurs que considerin convenient per a la defensa dels seus interessos.
8.2 La justificació cal presentar-la dins el termini previst al punt 8.1.
Si per motius excepcionals no es pot fer dins d'aquest termini se'n podrà sol·licitar una ampliació.
Aquesta sol·licitud s'haurà de fer per escrit, i presentar-la abans que finalitzi el termini previst al punt 8.1.
En aquesta sol·licitud s'han d'al·legar els motius que impedeixen presentar la justificació dins el termini.
A la vista d'aquesta sol·licitud i en funció dels motius al·legats, el director general d'Ordenació Educativa podrà concedir l'ampliació del termini per presentar la justificació.
8.3 La justificació haurà de contenir:
Informe del president de l'entitat conforme la subvenció atorgada s'ha destinat a la realització de les activitats per a les quals s'ha concedit.
Relació numerada de la totalitat dels justificants de la despesa de l'activitat o activitats subvencionades, que s'hauran d'agrupar en funció del conceptes indicats en el pressupost que es va presentar al moment de demanar la subvenció.
A aquesta relació caldrà adjuntar la totalitat dels justificants de la despesa o l'activitat, que han de cobrir l'import finançat.
Els justificants, les factures i els rebuts originals han d'anar acompanyats de les fotocòpies corresponents.
Cas que es justifiqui un import inferior a la quantitat atorgada, l'import de la subvenció es reduirà per l'import no justificat correctament.
L'IVA dels justificants queda exclòs si el beneficiari no és el consumidor final i en pot fer la deducció corresponent.
—9 La Direcció General d'Ordenació Educativa podrà demanar tots els documents justificatius que calgui per comprovar l'aplicació de la subvenció.
Excepcionalment, si es produeix qualsevol canvi en la destinació de la subvenció, dins la mateixa finalitat, aquest canvi s'haurà de comunicar a l'òrgan concedent el qual, si s'escau, l'haurà d'autoritzar expressament mitjançant la resolució corresponent.
Un cop justificada correctament la subvenció, es procedirà a tramitar la corresponent ordre de pagament.
Les entitats que rebin una subvenció hauran de fer pública la col·laboració del Departament d'Ensenyament en la documentació que generin les activitats subvencionades.
—10 La inexactitud de les dades aportades o l'incompliment per part dels beneficiaris d'alguna de les obligacions que es deriven de la concessió de la subvenció podrà donar lloc a la revocació de l'import atorgat.
Així mateix, els beneficiaris estaran obligats a facilitar tota la informació requerida pels òrgans de control de l'Administració.